stanford-oval/wikipedia huggingface dataset:
Vrije Universiteit Brussel

| Vrije Universiteit Brussel |
| --- | --- |
  

Motto:  Scientia vincere tenebras
Perustettu:  1834
Tyyppi:  Julkinen ja ei tunnustuksellinen
Rehtori:  Paul De Knop
Kansleri:  Eddy Van Gelder
Opiskelijoita:  n. 8 860
Sijainti:  Bryssel,  Belgia
Sivusto:  www.vub.ac.be
Yliopiston perustaja Pierre-Théodore Verhaegen
Vrije Universiteit Brussel (Brysselin vapaa yliopisto, VUB) on Brysselin kaupungissa, Belgiassa sijaitseva hollanninkielinen yliopisto.
Kiinalainen ARWU-yliopistoranking sijoitti VUB:n tieteellisten näyttöjen perusteella maailman huippuyliopistojen listan sijaluokkaan 201.–300.
Yliopisto eroaa samaa tarkoittavasta nimestä huolimatta Université libre de Bruxellesistä (ULB), joka on ranskankielinen. Vuodesta 1970 lähtien nämä yliopistot ovat olleet täysin erillisiä instituutioita.
VUB katsoo perustamisensa tapahtuneen jo vuonna 1834 kun ULB perustettiin. Perustajanaan yliopisto pitää Pierre-Théodore Verhaegenia, jolla oli erinomaiset suhteet Belgian vapaamuurarijärjestöön. Aluksi yliopistossa annettiin opetusta vain ranskaksi, mutta vuonna 1935 aloitettiin joidenkin oikeustieteellisten kurssien opettaminen hollanniksi. Vuonna 1936 jo lähes kaikissa tiedekunnissa oli hollanninkielistä opetusta. 1. lokakuuta 1970 ULB jakautui kahtia kielellisten periaatteiden mukaisesti. Tällöin syntyi Vrije Universiteit Brussel, joka oli täysin hollanninkielinen. Yliopistojen ero sinetöitiin kansallisella lainsäädännöllä 28. toukokuuta 1970 ja tällöin virallistettiin laillinen, hallinnollinen, opetuksellinen ja tieteellinen ero kahdeksi eri yliopistoksi.
Eron eräänä syynä voidaan pitää flaamien kielellisen identiteetin vahvistumista, olihan maan perustuslaki saatu käännetyksi hollanniksi 1960-luvun alkuvuosina. Tämä on myös nähtävänä tiukentuvana kielitaistelun eräänä vaiheena, joka lopulta on johtanut Belgian liittovaltioon ja maan kolmen kielellisen yhteisön luomiseen.
VUB on Belgian hollanninkielisistä yliopistoista ainoa, joka perustaa opetuksensa ja tutkimuksensa vapaaseen ilmaisuun. Muut ovat joko katolisen kirkon tai valtion omistamia ja hallitsemia yliopistoja.
Monien muiden belgialaisten yliopistojen tavoin myös VUB kerää opiskelijoilta lukukausimaksuja. Vuosittainen maksu on 1000 € Euroopan unionin jäsenmaisen kansalaisilta ja 1 000–3 900 € muilta.
Aiheesta muualla

Yliopiston kotisivut (hollanniksi) (englanniksi)
Välimerenkäyrävarvasgekko

| Välimerenkäyrävarvasgekko |
| --- | --- |
 Cyrtopodion kotschyi orientalis
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Gekot Gekkonidae
Suku::  Cyrtopodion
Laji::  kotschyi
Kaksiosainen nimi
 Cyrtopodion kotschyi  (Steindachner, 1870) 
Synonyymit
 Cyrtodactylus christianus Cyrtodactylus kotschyi Cytrodactylus kotschyi Gymnodactylus kotschyi Mediodactylus kotschyi Tenuidactylys kotschyi 

Katso myös
   Välimerenkäyrävarvasgekko Wikispeciesissä   Välimerenkäyrävarvasgekko Commonsissa 
Infobox OKVirheellinen NIMI-arvoIUCN-testi OK: 
Välimerenkäyrävarvasgekko eli paljasvarvasgekko (Cyrtopodion kotschyi) on gekkolaji.
Levinneisyys

Lajia tavataan Italiassa kaakkoisilla Basilicatan ja Apulian alueilla. Albaniassa laji elää Vlorësta Shkodëriin ulottuvalla ranta-alueella. Kosovossa lajia tavataan Prizrenissä. Välimerenkäyrävarvasgekko elää myös Pohjois-Makedoniassa. Bulgariassa laji elää maan etelä- ja itäosissa. Kreikassa lajia tavataan suuressa osassa maata, kuten esimerkiksi Kykladeilla, Kreetalla, Sporadeilla ja Joonianmeren alueella. Kreikan pienillä saarilla laji on hyvin yleinen. Turkissa välimerenkäyrävarvasgekko elää Anatolian alueella. Ukrainassa levinneisyysalue käsittää Krimin niemimaan eteläisen osan. Syyriassa lajia tavataan maan läntisissä ja pohjoisissa osissa. Israelissa levinneisyysalueeseen kuuluvat maan keski- ja pohjoisosat. Jordaniassa välimerenkäyrävarvasgekko elää maan luoteisosassa. Myös Kypros ja Libanon kuuluvat levinneisyysalueeseen. Unkarista on löydetty kaksi elinpaikkaa. Sen sijaan on epävarmaa kuuluvatko Iran ja Irak levinneisyysalueeseen.
Lajilla ei suurimmassa osassa levinneisyysaluetta ole suuria uhkia. Levinneisyysalueen eteläosissa uhkana ovat maatalouden kehittyminen ja kaupungistuminen.
Elinympäristö

Laji kiipeilee, ja sitä tavataan kivikkoisilla, kallioisilla ja kuivilla paikoilla. Elinpaikkoja ovat muun muassa rakennukset, pensaikkoiset maat, kivimuurit ja puiden rungot. Esimerkiksi pääosassa Jordaniaa ja Israelia lajia tavataan ainoastaan puiden rungoilta. Välimerenkäyrävarvasgekko elää tavallisesti matalilla alueilla, mutta voidaan tavata aina 1 700 metrin korkeudestakin.
Alalajit

| --- | --- |
 Cyrtopodion kotschyi adelphiensis (Beutler & Gruber, 1977)  Cyrtopodion kotschyi bartoni (Stepánek, 1934)  Cyrtopodion kotschyi beutleri (Baran & Gruber, 1981)  Cyrtopodion kotschyi bibroni (Beutler & Gruber, 1977)  Cyrtopodion kotschyi bolkarensis (Rösler, 1994)  Cyrtopodion kotschyi buchholzi (Beutler & Gruber, 1977)  Cyrtopodion kotschyi ciliciensis (Baran & Gruber, 1982)  Cyrtopodion kotschyi colchicus (Nikolsky, 1902)  Cyrtopodion kotschyi concolor (Bedriaga, 1882)  Cyrtopodion kotschyi danilewskii (Strauch, 1887)  Cyrtopodion kotschyi fitzingeri (Stepánek, 1937)  Cyrtopodion kotschyi fuchsi (Beutler & Gruber, 1977)  Cyrtopodion kotschyi kalypsae (Stepánek, 1937)  Cyrtopodion kotschyi karabagi (Baran & Gruber, 1981)  Cyrtopodion kotschyi kotschyi (Steindachner, 1870)  Cyrtopodion kotschyi lycaonicus (Mertens, 1952) :  Cyrtopodion kotschyi maculatus (Bedriaga, 1882)  Cyrtopodion kotschyi oertzeni (Boettger, 1888)  Cyrtopodion kotschyi orientalis (Stepánek, 1937)  Cyrtopodion kotschyi ponticus (Baran & Gruber, 1982)  Cyrtopodion kotschyi rumelicus (Müller, 1940)  Cyrtopodion kotschyi saronicus (Werner, 1937)  Cyrtopodion kotschyi schultzewestrumi (Beutler & Gruber, 1977)  Cyrtopodion kotschyi skopjensis (Karaman, 1965)  Cyrtopodion kotschyi solerii (Wettstein, 1937)  Cyrtopodion kotschyi steindachneri (Stepánek, 1937)  Cyrtopodion kotschyi stepaneki (Wettstein, 1937)  Cyrtopodion kotschyi syriacus (Stepánek, 1937)  Cyrtopodion kotschyi tinensis (Beutler & Frör, 1980)  Cyrtopodion kotschyi unicolor (Wettstein, 1937)  Cyrtopodion kotschyi wettsteini (Stepánek, 1937) 
Lähde:
Aiheesta muualla

Kuvia lajista
XFS (tiedostojärjestelmä)

| XFS |
| --- | --- |
Luoja:  Silicon Graphics
Kehittäjä:  Red Hat
Kehityshistoria
Kehitystilanne:  aktiivinen
Tiedot
Ohjelmistotyyppi:  avoin lähdekoodi
Käyttökielet:  monikielinen
Alusta:  IRIX, Linux, FreeBSD (vain luku, kokeellinen kirjoitustuki, poistettu versiossa 10 )
Lisenssi:  linux kernel: GPLv2 xfsprogs: GPL, LGPLv2
Aiheesta muualla
https://xfs.wiki.kernel.org/
https://git.kernel.org/
XFS on Silicon Graphicsin (SGI) kehittämä tiedostojärjestelmä. Tiedostojärjestelmä julkaistiin vuonna 1994 IRIX-käyttöjärjestelmän versiossa 5.3 ja oli tuotannossa useita vuosia ennen sen liittämistä Linuxin ytimeen.
Ennen XFS-järjestelmää SGI:llä oli käytössä Extent File System (EFS).
Tiedostojärjestelmä on skaalautuva, suunniteltu suurelle suorituskyvylle ja tukee suuria tiedostojärjestelmiä (16 eksatavuun asti, 264 tavua) sekä suuria tiedostoja (8 eksatavuun asti, 263-1 tavua).
Tiedostojärjestelmä käyttää B-puu -rakennetta tietojen tallentamiseen, joka sallii vierekkäisten tietojen etsimisen copy-on-write (CoW) toimintoa varten. B-puu -rakenne ei ole perinteinen toteutus vaan sen muunnos B*-puu. Tiedostojärjestelmä käyttää journalointia. Tiedostojärjestelmä on jaettu varausryhmiin (engl. allocation group), joita on verrattu pieniin tiedostojärjestelmiin: niillä on omat indeksinsä vapaalle tilalle, inodeille ja niin edelleen. Jokainen varausryhmä voi olla teratavun kokoinen riippumatta sektorikoosta: niiden määrä ja koko valitaan tiedostojärjestelmää luotaessa.
Linuxin ytimeen 5.10 julkaistuissa muutoksissa on Unix-aikaleimojen päivitys Y2K38-käsittelylle. Levennetyt aikaleimat riittävät vuoteen 2486 asti. Tästä johtuen levylle tallennettavalle tiedolle on V5-muoto ja aiempi V4-muoto vanhenee vuonna 2030. Vanhoja Irix-toimintojen tukea jatketaan vuoteen 2025 saakka.
Aiheesta muualla

The SGI XFS Filesystem (englanniksi)
Scalability in the XFS File System (englanniksi)
XFS Algorithms & Data Structures – 3rd Edition (PDF) (englanniksi)
Vrock

Vrock oli Salon elävän musiikin yhdistyksen vuodesta 2007 järjestämä rocktapahtuma Salossa, ja sen paikkana on Maalu Pahkavuoressa. Rockfestari oli ikärajaton, mutta alueella oli anniskelu-alue. Aiemmin on Salon Vuohensaaressa järjestetty elokuussa leirintäalueella pidettävä rocktapahtuma ja Meri-Teijossa Venetsialais-tapahtuma, jotka on lopetettu. Kesällä 2007 Vrockissa yleisöä oli 3 000 henkeä. Esiintyjinä olivat Sturm Und Drang, Hanna Pakarinen, Bleak, Traffic Island, Miljoonasade, Don Johnson Big Band, Ari Koivunen, Miehuuskoe, The Friend, Metropol, Jann Wilde & Rose Avenue ja Flow. Tapahtumassa tehtiin jopa historiaa, kun Judas Priest -yhtyeen kitaristi K. K. Downing soitti yhden biisin Sturm und Drang -yhtyeen kanssa.
Vrock 2008

Toinen Vrock-tapahtuma järjestettiin 9. elokuuta Karjaskyläntiellä. Esiintyjinä olivat Jippu, Maj Karma, Klamydia, Olavi Uusivirta, Poets of the Fall, Soma sekä Yö.
Aiheesta muualla

Vrock (Arkistoitu – Internet Archive)
Vrock 2008 (Arkistoitu – Internet Archive)
Yhdystie 6181

Yhdystie 6181 alkupisteessä valtatien 9 eritasoliittymän luona Leppälahdessa.
Yhdystie 6181 on tie, joka kulkee Jyväskylän Leppälahdesta Toivakan Särkänkankaalle. Tien pituus on noin 17 kilometriä.
Ensimmäisen kahdeksan kilometrin verran tie kulkee nimellä Leppälahdentie, jonka jälkeen loppumatkan ajaksi tien nimeksi muuttuu Leppälahdenväylä.
XHD

XHD on lyhenne sanoista Extreme High Definition ja sillä tarkoitetaan teräväpiirtoakin tarkempaa tarkkuutta näytöissä. NVIDIA on määritellyt XHD:n tarkkuudeksi 1080p:tä (1920x1080 pikseliä) korkeammat kuvatarkkuudet.
Termi luotiin kaupallisiin tarkoituksiin NVIDIAn SLI-teknologiaa ja Dellin W3007-näyttöä varten.
Aiheesta muualla

Extreme HD - Tietoa XHD:stä NVIDIAn sivuilta (englanniksi)
XDR

XDR (External Data Representation) on tiedon serialisointiin tarkoitettu menetelmä, jolla ohjelmien käyttämät tietorakenteet voidaan läpinäkyvästi välittää tietokoneverkon yli tietokoneiden välillä. Menetelmän kehitti Sun Microsystems ja se on osa RPC (Remote Procedure Call) toteutusta.
Menetelmä sijoittuu OSI-mallin esitystapakerrokseen ja se on standardoitu: RFC 4506, XDR: External Data Representation Standard.
Aiemmat versiot standardista ovat:
RFC 1014
RFC 1832
Aiheesta muualla

XDR: Technical Notes (englanniksi)
Vivek Oberoi

| Vivek Oberoi |
| --- | --- |
 Vivek Oberoi vuonna 2016.
Henkilötiedot
Syntynyt: 3. syyskuuta 1976 (ikä 48) Hyderabad, Andhra Pradesh, Intia
Ammatti:  näyttelijä
Puoliso:  Priyanka Alva Oberoi (vih. 2010)
Lapset:  2
Näyttelijä
Aktiivisena:  2002–
Aiheesta muualla
vivek-oberoi.com
IMDb 
AllMovie
Vivek Oberoi (s. 3. syyskuuta 1976 Hyderabad) on intialainen näyttelijä, joka työskentelee pääasiassa hindinkielisessä elokuvateollisuudessa. Hän on näyttelijä Suresh Oberoin poika.
Oberoin ensimmäinen elokuva oli Company vuonna 2002, mistä hän voitti Filmfare Awards -palkinnon sekä parhaana miesdebytoijana että parhaasta miessivuosasta.
Hän on toiminut Maailman terveysjärjestön tupakan vastaisuuden edustajana, ja on mukana monessa hyväntekeväisyystoiminnassa Chennaissa ja Mumbaissa.
Yksityiselämä

Vivek Oberoi meni naimisiin Priyanka Alvan kanssa 29. lokakuuta 2010. Parin ensimmäinen lapsi syntyi helmikuussa 2013.
Aiheesta muualla

Wikimedia Commonsissa on kuvia tai muita tiedostoja aiheesta .
Vivek Oberoi Internet Movie Databasessa. (englanniksi)
Vivek Oberoi Allmoviessa (englanniksi)
Yhdystie 6134

Yhdystie 6134 on noin 62 kilometriä pitkä yhdystie, joka kulkee Hartolan Ruskealasta Toivakan Viisarimäkeen. Tie alkaa ja päättyy valtatien 4 risteyksistä. Tie oli aiemmalta numeroltaan seututie 613.
Yhdystie 6134 alkaa Hartolan Ruskealasta valtatien 4 risteyksestä. Tie lähtee luoteeseen ja kulkee Leppäkosken, Putkijärven ja Vuorenkylän kylien kautta. Kitulassa tie risteää seututien 610 kanssa. Tie jatkuu pohjoiseen ja tulee Kivisuolle, jossa se sivuaa Leivonmäen kansallispuistoa. Kivisuon jälkeen tie kulkee Humalapohjan kautta ja tulee Rutalahteen. Rutalahdessa tie kääntyy oikealle ja sitten vasemmalle. Jälkimmäisessä risteyksessä tiestä erkanee yhdystie 6131, joka kulkee kaakkoon valtatielle 4. Yhdystie 6134 jatkaa Rutalahdelta pohjoiseen ja kulkee Vihijärven kautta ennen Viisarimäkeä. Viisarimäellä tie päättyy valtatien 4 risteykseen.
Vuonna 2020 tien keskimääräinen vuorokausiliikenne (KVL) oli 30–440 ajoneuvoa vuorokaudessa. Tien vilkkaimmat osuudet ovat tien alkupää sekä Rutalahden ja Viisarimäen välinen osuus. Molemmilla osuuksilla liikenne on yli 400 ajoneuvoa vuorokaudessa. Tien vähäliikenteisin osuus on Vuorenkylän ja seututien 610 risteyksen välillä. Osuuden liikenne oli 30–60 ajoneuvoa vuorokaudessa.
Wolter Magnus von der Pahlen

Pahlen-suvun sukuvaakuna
Wolter Magnus von der Pahlen (n. 1644 Heinola – 24. helmikuuta 1714 Isokyrö) oli suomalainen aatelinen ja upseeri.
Henkilöhistoria

Von der Pahlen oli Heinolan Paason kartanon isäntä. Hän oli sotilasarvoltaan kapteeni, ja hän osallistui suuren Pohjan sodan Napuen taisteluun, jossa hän kaatui. Paaso jäi von der Pahlenin kuoleman jälkeen tyhjilleen, ja sen hallinta siirtyi hetkellisesti hänen veljelleen Cristian von der Pahlenille, joka jäikin myöhemmin riitelemään kartanosta ja sen tiluksista Odert Reinhold von Essenin kanssa.
Perhe

Puolisot: Anna Maria von der Pahlen (o.s. von Schildt) (1644–1688), aatelisrouva, leskeksi jäätyään meni naimisiin kapteeni Daniel Schavonin kanssa.
Lapset:
Catharina tai Katarina Woltersdotter Soilander (o.s. Von der Pahlen) (1690–1771), leskeksi jäätyään meni naimisiin seppä Petter Tranbergin kanssa.
Maria von der Pahlen (1709–21. marraskuuta 1780), naimisissa Axel von Beckerin kanssa.
Werner Strömmer

Werner Johan Samuel Strömmer (5. kesäkuuta 1847 Pielisjärvi – 18. elokuuta 1901 Uusikaarlepyy) oli suomalainen juristi ja Uudenkaarlepyyn pormestari.
Strömmerin vanhemmat olivat pitäjänapulainen Johan Jakob Strömmer ja Hilda Schlüter. Hän pääsi ylioppilaaksi Oulun alkeisoppilaitoksesta 1867 ja suoritti tuomarintutkinnon Helsingin yliopistossa 1876. Strömmer sai varatuomarin arvon 1880.
Strömmer oli Uudenkaarlepyyn pormestarina 1884–1900.
Wu Yajun

| Wu Yajun> 吴亚军.Henkilötiedot |
| --- | --- |
Syntynyt: 1964 (ikä 59–60) Chongqing, Kiina
Muut tiedot
Omaisuus:  7,7 miljardia dollaria (3/2018)
Wu Yajun (kiin. 吴亚军, ; s. 1964) on kiinalainen yrittäjä, yritysjohtaja ja miljardööri. Hän on liike- ja asuinkiinteistöjen sijoitusyhtiö Longfor Propertiesin suurin omistaja (44 prosentin osuudella), toimitusjohtajana ja hallituksen puheenjohtajana. Yritys toimii 35 kaupungissa useita tuotebrändejä käyttäen; brändejä ovat esimerkiksi Paradise Walk, Starry Street ja Moco. Yhtiön vuoden 2016 liikevaihto 8,3 miljardia dollaria ja sen osake noteerataan Hongkongin pörssissä. Hän oli aiemmin naimisissa yrityksen toisen perustajan, Cai Kuin kanssa. Wu on Kiinan kommunistisen puolueen  jäsen. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 7,7 miljardia dollaria.
Yhdysvaltalainen talousjulkaisu Fortune luokitteli hänet maailman talouselämän kansainvälisten (ei-yhdysvaltalaisten) naisvaikuttajien 19. sijalle (2017).
Wu aloitti yliopisto-opinnot 16-vuotiaana. Hänellä on alempi korkeakoulututkinto (navigaatiotekniikka, 1984) Kiinan Xi’anissa toimivasta Luoteisesta polyteknisestä yliopistosta (kiin. 西北工业大学). Hän työskenteli ensin neljä vuotta teknikkona instrumentteja ja mittalaitteita valmistavassa tehtaassa. Vuodesta 1988 lähtien hän toimi Kiinan rakennusministeriön kiinteistöteollisuutta käsittelevän julkaisun journalistina kuusi vuotta. Hän osti ensimmäisen asuntonsa Chongqing, mutta asunnon käyttöönotto viivästyi vuodella useiden suunnitteluvirheiden tai puutteiden vuoksi. Kokemuksistaan oppineena hän perusti vuonna 1994 (toisen lähteen mukaan 1993) kiinteistörakentamiseen keskittyvän yrityksen ex-miehensä kanssa. Tämä yhtiö oli Longfor Properties -yhtiön edeltäjä.
Käännös suomeksi
Yhdystie 6510

Yhdystie 6510 on yhdystie, joka johtaa Saarijärveltä Viitasaarelle. Se on noin 46 kilometriä pitkä.
Tie alkaa seututien 648 risteyksestä Saarijärven keskusten pohjoispuolella. Se kulkee Kekkilän, Häkkilän ja Vuorilahden kylien kautta ja osittain Pyhä-Häkin kansallispuiston alueella. Tie päättyy Viitasaarella Huopanan kylän itäpuolella kantatien 77 risteykseen. Tiellä on useita päällystämättömiä osuuksia.
Tie uudelleennumeroitiin seututiestä 651 yhdystieksi vuoden 1996 tienumerointiuudistuksessa sen liikenteellisen merkityksen vähennyttyä.
Wu Minxia

| Mitalit | Mitalit | Mitalit |  |
| --- | --- | --- | --- |
|  Wu Minxia vuonna 2008. |  Wu Minxia vuonna 2008. |  Wu Minxia vuonna 2008. |  |
Maa:   Kiina
Naisten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 3 m ponnahduslauta, parikilpailu |  |
|  Kultaa | Peking 2008 | 3 m ponnahduslauta, parikilpailu |  |
|  Kultaa | Lontoo 2012 | 3 m ponnahduslauta |  |
|  Kultaa | Lontoo 2012 | 3 m ponnahduslauta, parikilpailu |  |
|  Kultaa | Rio de Janeiro 2016 | 3 m ponnahduslauta, parikilpailu |  |
|  Hopeaa | Ateena 2004 | 3 m ponnahduslauta |  |
|  Pronssia | Peking 2008 | 3 m ponnahduslauta |  |
| MM-kilpailut  | MM-kilpailut  | MM-kilpailut  |  |
|  Kultaa | Fukuoka 2001 | 3 m ponnahduslauta, parikilpailu |  |
|  Kultaa | Barcelona 2003 | 3 m ponnahduslauta, parikilpailu |  |
|  Kultaa | Melbourne 2007 | 3 m ponnahduslauta, parikilpailu |  |
|  Kultaa | Rooma 2009 | 3 m ponnahduslauta, parikilpailu |  |
|  Kultaa | Shanghai 2011 | 3 m ponnahduslauta |  |
|  Kultaa | Shanghai 2011 | 3 m ponnahduslauta, parikilpailu |  |
|  Kultaa | Barcelona 2013 | 3 m ponnahduslauta, parikilpailu |  |
|  Kultaa | Kazan 2015 | 3 m ponnahduslauta, parikilpailu |  |
|  Hopeaa | Fukuoka 2001 | 1 m ponnahduslauta |  |
|  Hopeaa | Montréal 2005 | 1 m ponnahduslauta |  |
|  Hopeaa | Montréal 2005 | 3 m ponnahduslauta |  |
|  Hopeaa | Melbourne 2007 | 3 m ponnahduslauta |  |
|  Hopeaa | Rooma 2009 | 1 m ponnahduslauta |  |
|  Pronssia | Barcelona 2003 | 3 m ponnahduslauta |  |
| Aasian kisat  | Aasian kisat  | Aasian kisat  |  |
|  Kultaa | Busan 2002 | 3 m ponnahduslauta, parikilpailu |  |
|  Kultaa | Doha 2006 | 1 m ponnahduslauta |  |
|  Kultaa | Doha 2006 | 3 m ponnahduslauta |  |
|  Kultaa | Guangzhou 2010 | 1 m ponnahduslauta |  |
|  Kultaa | Incheon 2014 | 3 m ponnahduslauta, parikilpailu |  |
|  Hopeaa | Busan 2002 | 3 m ponnahduslauta |  |
Wu Minxia (kiin. 吴敏霞, Wú Mǐnxiá, s. 10. marraskuuta 1985 Shanghai) on kiinalainen uimahyppääjä, olympiavoittaja ja maailmanmestari.
Wu on voittanut urheilu-urallaan seitsemän olympia- ja 14 MM-mitalia sekä kuusi mitalia Aasian kisoista. Parihypyissä hän saavutti pitkään menestystä Guo Jingjingin kanssa, ja tämän lopetettua uransa Wun kanssa parikilpailuissa on kilpaillut He Zi ja tämän jälkeen Shi Tingmao.
Werner Starck

Werner Johannes Starck (10. heinäkuuta 1856 Antrea – 4. huhtikuuta 1921 Sortavala) oli suomalainen piirilääkäri ja yksi Duodecim-seuran 12 perustajajäsenestä.
Starckin vanhemmat olivat lääketieteen tohtori, tilanomistaja, kollegiasessori Johan Wilhelm Starck (1797–1867) ja Matilda Augusta Lovisa Metén. Hän pääsi ylioppilaaksi 1874 Viipurin alkeisoppilaitoksesta ja opiskeli Helsingin yliopistossa valmistuen filosofian kandidaatiksi 1877, filosofian maisteriksi 1878, lääketieteen kandidaatiksi 1880 ja lääketieteen lisensiaatiksi 1886. Starck oli Juvan kunnanlääkärinä 1884–1887 ja oli silloin Suomen järjestyksessä toinen kunnanlääkäri. Myöhemmin hän toimi Mäntyharjun kunnanlääkärinä 1887–1889, Kankaan paperitehtaan tehtaanlääkärinä 1889-1891 ja Viipurin lääninsairaalan alilääkärinä 1891–1897. Viimeksi hän oli piirilääkärinä Sortavalassa vuodesta 1897 alkaen. Starck oli perustamassa vuonna 1881 Duodecim-seuraa. Hän oli Sortavalan kaupunginvaltuuston jäsenenä vuodesta 1903 alkaen.
Starck oli naimisissa vuodesta 1883 oopperalaulajatar ja laulunopettaja Naëmi Ingmanin (1855–1932) kanssa.
Vrije Universiteit Amsterdam

| Vrije Universiteit Amsterdam |
| --- | --- |
  

Motto:  Auxilium nostrum in nomine Domini
Perustettu:  1880
Tyyppi:  Julkinen ja ei-tunnustuksellinen
Rehtori:  Vinod Subramaniam
Opiskelijoita:  22 867 (v. 2017)
Sijainti:  Amsterdam,  Alankomaat (52.334015°N, 4.864368°E)
Osoite:  De Boelelaan 1105,  1081 HV Amsterdam
Sivusto:  www.vu.nl
Vrije Universiteit Amsterdam (Amsterdamin vapaa yliopisto, lyhenne VU) on Amsterdamin kaupungissa, Alankomaissa sijaitseva yliopisto. VU on toinen kahdesta kaupungissa sijaitsevasta suuresta monitieteisestä julkisrahoitteisesta yliopistosta yhdessä Amsterdamin yliopiston kanssa.
Amsterdamin vapaan yliopiston on perustanut vuonna 1880 joukko reformoituja kristittyjä johtajanaan myöhemmin Alankomaiden pääministerinä toiminut Abraham Kuyper. Perustajat loivat kirkkoon ja valtioon nähden itsenäisen yliopiston, johon viittaa yliopiston nimessä oleva sana "vapaa". Yliopisto oli aluksi avoin ainoastaan kalvinisteille, jotka myös rahoittivat yliopistoa. Myöhemmin 1960-luvulta alkaen yliopisto siirtyi maan muiden yliopistojen tavoin pääasiassa valtiorahoitteiseksi.
Yliopiston huomionarvoisia alumneja ovat muun muassa Jan Peter Balkenende, Herman Dooyewerd, Ellen van Dijk ja Pim Fortuyn.
Ranking-listasijoitukset

Vuoden 2018 QS World University Ranking -yliopistovertailussa VU sijoittui sijalla 218. Sijoitus oli toiseksi heikoin kaikista listauksessa huomioiduista Alankomaiden yliopistoista, joista taakse jäi ainoastaan Tilburgin yliopisto. Times Higher Education -lehden vuoden 2018 rankingissa VU sijoittui maailman yliopistoista sijalle 165, joka oli Alankomaiden yliopistojen joukossa kolmanneksi heikoin sijoitus Tilburgin ja Twenten yliopistojen edellä.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivut (hollanniksi) (englanniksi)
Winwood

Winwood on sukunimi ja voi tarkoittaa muun muassa seuraavia henkilöitä:
Muff Winwood (s. 1943), englantilainen lauluntekijä ja tuottaja
Steve Winwood (s. 1948), englantilainen laulaja, lauluntekijä ja multi-instrumentalisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.